**REGULAMENTUL**

**CONCURSULUI CU PREMII ”EA FC 25”**

**SECȚIUNEA 1. – ORGANIZATORUL ȘI REGULAMENTUL CONCURSULUI**

**1.1** Organizatorul concursului cu premii ”**EA FC 25**” (denumit în continuare "**Concursul**") este **SOCIETATE DEZVOLTARE COMERCIAL SUDULUI (SDCS) S.R.L.** (denumită în continuare "**Organizator**"), cu sediul social în Calea Vacărești, nr. 391, etaj 2, camera 1, sector 4, București, România, înregistrată la Oficiul Registrului Comerțului al Municipiului București sub nr. J40/11072/2004, Cod Unic de Înregistrare RO 16586012.

Concursul se desfășoară prin **PANDORRA STORY STYLE S.R.L.**, cu sediul social în Comuna Balotești, str. Viselor nr.1, Vila 64, Județul Ilfov, înregistrată la oficiul Registrului Comerțului de pe lângă Tribunalul Ilfov sub nr. J23/3825/2020, Cod de Identificare Fiscală RO27220458, reprezentată legal de administrator Monica Florina Măgureanu, în calitate de **Agenție Împuternicită**, desfășurând activități legate de elaborarea Regulamentulului Concursului și organizarea Concursului, inclusiv contactarea Participanților câștigători și înmânarea premiilor, denumită în cele ce urmează „**Agenție**".

**1.2.** Concursul se organizează în temeiul art. 46 din Ordonanţa nr. 99/2000 privind comercializarea produselor şi serviciilor de piaţă.

**1.3.** Concursul se va desfășura cu respectarea prevederilor prezentului Regulament, care este obligatoriu pentru toți Participanții. Decizia de participare la Concurs, conform regulilor din prezentul Regulament, (denumit în continuare „**Regulament**”), reprezintă alegerea liberă a fiecărui Participant în parte, cu acordul părinților în cazul minorilor, care, prin participare sau prin participarea copiilor la Concurs, își asumă respectarea integrală a prevederilor prezentului Regulament. În cazul în care Organizatorul constată neîndeplinirea și/sau nerespectarea condițiilor reglementate de prezentul Regulament, are dreptul de a suspenda și/sau anula oricând drepturile și beneficiile ce revin Participanților și/sau câștigătorilor premiilor, fără alte despăgubiri sau plăți.

**1.4. Regulamentul** este disponibil oricărui solicitant, în mod gratuit, începând cu data de 16.09.2024 și până la finalizarea concursului și înmânarea premiilor câștigătorilor:

* în format electronic, prin accesarea website-ului [www.sun-plaza.ro](http://www.sun-plaza.ro);
* la biroul de informații (Info Point) al Centrului Comercial Sun Plaza, situat la etajul 1.
	1. **Organizatorul** își rezervă dreptul de a modifica și/sau completa **Regulamentul**, urmând ca aceste modificări să intre în vigoare numai după anunțarea în mod public a modificărilor respective, prin intermediul acelorași canale de comunicare, prin care Regulamentul a fost făcut public anterior. Organizatorul are dreptul de a anula organizarea Concursului, cu condiția înștiințării prealabile a participanților cu privire la orice modificare a vreuneia din prevederile acestuia, fără a datora vreo despăgubire. Orice modificări/completări aduse prevederilor acestui **Regulament** vor fi comunicate către public prin publicarea pe website-ul [www.sun-plaza.ro](http://www.sun-plaza.ro).

**SECȚIUNEA 2 – DATA ȘI LOCUL DE DESFĂȘURARE A CONCURSULUI**

**2.1.** Concursul se organizează în data de 29.09.2024, între orele 10:00 -19:00 (aproximativ), conform orarului menționat la 2.2., în centrul comercial Sun Plaza, situat la adresa Calea Vacărești, nr. 391, Sector 4, București, la parter, lângă travelatoarele din fața hypermarketului”Carrefour”**.**

**2.2.** Orarul concursului:

10:00 – 13:00 – Înscrierea participanților;

13:00 – Începerea concursului;

19:00 – Închiderea concursului și desemnarea primilor 3 Participanți clasați, care vor fi premiați.

Începerea concursului va avea loc în jurul orei 13:00, pe baza Tabloului competiției afișat în urma încrierilor făcute conform condițiilor menționate la Secțiunea 3.

În funcție de numărul de Participanți înscriși și de durata stabilită pentru fiecare meci, Organizatorul poate decide o pauză în program, de aproximativ 1 oră, care va fi afișată pe Tabloul competiției.

**SECȚIUNEA 3 – CONDIȚII DE PARTICIPARE**

**3.1.** Se pot înscrie în vederea participării la **Concurs** persoanele fizice **(„Participanții"),** adulți fără limită de vârstă și minori cu vârsta minimă de 7 ani împliniți la data Concursului,cu domiciliul sau reședința în România.

**Pentru participarea la Concurs, nu este necesară achiziționarea licenței EA FC 25.**

**3.2.** Pentru înscrierea Participanților este necesar:

a. În cazul adulților, completarea formularului de înscriere și a Acordului de prelucrare a datelor cu caracter personal, în forma prezentată în Anexa 3 la prezentul Regulament. (**”Acord adulți”)**

b. În cazul minorilor, completarea formularului de înscriere și Acordul părinților de participare și prelucrare a datelor cu caracter personal, în forma prezentată în Anexa 2 la prezentul Regulament (**”Acord minori”**).

Înscrierea Participanților cu vârsta cuprinsă între 7 – 14 ani, se va putea face numai în prezența părintelui (sau persoanei care, conform legii, exercită drepturile părintești) care, fie va avea Acordul completat și semnat, urmând a fi verificat de Organizator, fie îl va completa la momentul înscrierii, cu prezentare actului de identitate.

În cazul în care minorul este însoțit de un adult care nu este părintele copilului, înscrierea se poate face numai dacă prezintă Acordul părinților pentru participare și pentru prelucrarea datelor cu caracter personal ale copilului, astfel cum este prezentat în Anexa 2 la prezentul Regulament, datele personale ale însoțitorului fiind completate pe Formularul de înscriere.

Înscrierea participanților cu vârsta cuprinsă între 14 – 18 ani, se va putea face pe baza Acordului părinților, semnat în forma din Anexa nr. 2 la prezentul Regulament, fără obligativitatea prezenței unuia dintre părinții semnatari ai Acordului, pe baza actului de identitate al Participantului.

În situația în care un Participant minor este desemnat printre câștigători, intrarea în posesia premiului se face numai în prezența părintelui minorului sau persoanei care exercită autoritatea părintească, în mod legal, care va semna Procesul verbal de primire a premiului.

Minorii cu vârsta peste 14 ani se vor legitima cu Cartea de identitate.

În toate cazurile, pentru Participanții minori Acordul părinților va fi atașat Formularului de înscriere.

Pentru acordul dat de unul dintre părinți, se prezumă că acesta are şi consimţământul celuilalt părinte. Răspunderea pentru consimțământul ambilor părinți, aparține părintelui semnatar al Acordului.

**3.3.** Numărul participanților la concurs este de maxim 128 persoane. Înscrierea la concurs se va face în limita numărului maxim de Participanți, în ordinea înscrierii acestora. Înscrierea Participanților începe la ora 10:00, în centrul comercial Sun Plaza,la parter, lângă travelatoarele din fața hypermarketului”Carrefour”cu condițiile și pe baza documentelor menționate la 3.2., respectiv:

(i) Actul de identitate al adultului însoțitor și Acordul parental în forma prezentată în Anexa 2 la prezentul Regulament, în cazului Participanților minori cu vârste mai mici de 14 ani;

(ii) Acordul parental și actul de identitate al minorului, în forma menționată în Anexa 2, în cazul Participanților minori cu vârste mai mari de 14 ani;

(iii) Actul de identitate al Participantului major;

**SECȚIUNEA 4 – MECANISMUL DE DESFĂȘURARE AL CONCURSULUI**

**4.1.** Înscrierile pentru Concurs se vor face începând cu ora 10:00, în data de 29.09.2024, în Centrul comercial Sun Plaza,, la parter, lângă travelatoarele din fața hypermarketului”Carrefour” pe baza documentelor menționate la Secțiunea 3.

**4.2.** Concursul va începe în jurul orei 13:00, pe baza Tabloului competiție afișat în urma finalizării înscrierilor, astfel cum va fi afișat pe Tabloul competiție și se va finaliza în jurul orei 19:00, cu anunțarea primilor 3 clasați, care vor fi premiați conform premiilor menționate la Secțiunea 5.

Fiecare Participant va intra în competiție după orarul comunicat de Organizator la finalizarea înscrierilor, care va fi afișat pe Tabloul competiției.

Orarul de joc poate include tururi de joc libere, determinate în mod aleatoriu de software-ul utilizat, dacă nu se atinge numărul maxim de jucători aferent algoritmului utilizat de software, care este stabilit pentru un Tablou principal de 128 jucători sau 64 jucători.

În funcție de numărul de Participanți înscriși, la finalul înscrierilor se va afișa și durata fiecărui meci de joc.

Meciurile se vor desfășura pe console PS5 în format 1v1. Jucătorii vor putea alege 1 club (exclus orice echipă din ultimate team) și vor juca un meci de 1v1 în care jucătorul care încheie meciul cu cele mai multe goluri va câștiga.

Sistemul de joc este valabil pentru toate meciurile care se desfășoară până la sferturi de finală inclusiv. Dacă la finalul unui meci scorul este de egalitate, se vor juca prelungiri și, ulterior, dacă se menține egalitatea, se vor executa lovituri de departajare.

Începând cu semifinalele și finalele (cea mare și cea mica), sistemul de joc va fi tur-retur. La finalul celor două partide, scorul obținut de Participant în fiecare meci este adunat, iar jucatorul cu cel mai mare scor general se califică mai departe, iar celălalt jucator este eliminat din Concurs.

Dacă dupa cele doua meciuri tur-retur, scorul este la egalitate, se vor executa lovituri de departajare.

Organizatorul va anunța la finalul înscrierilor durata fiecarui meci în funcție de numărul de participanți. În functie de numărul de înscriși, fiecare meci 1v1 va avea o durată medie între 10 și 20 minute. Semifinalele și finalele vor avea o durată cuprinsă între 15 și 30 de minute.

Organizatorul va anunța la microfon și va afișa pe display-ul principal al Concursului durata fiecărui meci după finalizarea înscrierilor.

Înainte de startul unui meci, Organizatorul va anunța la microfon numele jucătorilor care vor intra la PS5-uri pentru a își juca meciurile. Participanții au la dispoziție 5 minute pentru a se prezenta la administratorii de joc pentru a începe runda.

Daca Participantul (jucătorul) nu se prezintă pentru a intra în competiție în 5 minute de când acesta este strigat, Organizatorul va declara Participantul prezent ca fiind câștigător prin neprezentarea oponentului, Participantul absent sau care nu s-a prezentat în timpul alocat, va fi de declarat învins și eliminat din Concurs.

Jucătorii și ordinea de joc a Participanților vor fi afișate pe Tabloul competiției.

Concursul va fi monitorizat de 2 administratori de joc. Rezultatele fiecărui meci, la care participă în contrapartidă câte doi Participanți jucători, vor fi afișate public pe Tabloul competiției.

Clasamentul final se va întocmi astfel: după ce se joacă faza de semifinale, se vor juca finala mare și finala mică, aceasta din urmă făcând diferența între locul 3 și locul 4 din cadrul competiției.

Primii 3 Participanți clasați în raport cu rezultatele înregistrate în finala mare și în finala mică vor primi premiile, astfel cum sunt menționate la Secțiunea 5.

Înregistrarea victoriilor pentru fiecare dintre Participanți vor fi înregistrate și afișate pe Tabloul competiției.

**SECȚIUNEA 5 – PREMIILE CONCURSULUI**

**5.1.** Premiile ce urmează a fi acordate primilor 3 clasați sunt:

**Locul I** - 2.500 Lei - o sesiune de shopping de 2 h maxim în magazinele Sun Plaza;

**Locul II** – 1.500 lei – o sesiune de shopping de 2 h maxim în magazinele Sun Plaza;

**Locul III -** 1.000 lei – o sesiune de shopping de 2 h maxim în magazinele Sun Plaza.

**5.2.** În termen de 3 zile lucrătoare de la data Concursului, câștigătorii vor fi contactați de către reprezentanții Organizatorului, prin Agenție, prin intermediul datelor de contact disponibile și completate în Formularul de înscriere la concurs, pentru a stabili data și ora predării/acordării premiilor, care constă în sesiunea de shopping. Sesiunea de shopping acordată ca premiu va avea loc în maxim 10 zile de la data Concursului

În cazul în care datele de contact înscrise de Participant sau de însoțitorul Participantului minor cu vârsta sub 14 ani pe formularul de înscriere sunt greșite sau incomplete, răspunderea aparține exclusiv Participantului, Organizatorul neavând nicio obligație suplimentară. În cazul în care câștigătorul nu poate fi contactat în termen de 3 zile de la data concursului, acesta pierde dreptul de a mai intra în posesia premiului. În cazul în care câștigătorul nu nu se prezintă la data și ora stabilită cu Organizatorul pentru începerea sesiunii de shopping, acesta pierde dreptul de a mai intra în posesia premiului.

Pentru înmânarea premiilor, sesiunea de cumpărături se va face pe baza actului de identitate în cazul Participanților majori și în cazul Participanților minori, în prezența părintelui însoțitor sau a persoanei care exercită autoritatea părintească, care se va identifica cu Cartea de Identitate sau Pașaport, copilul până în 14 ani fiind identificat pe baza certificatului de naștere sau pașaport, copie certificată de părintele însoțitor, iar minorul cu vârstă mai mare de 14 ani se va identifica cu cartea de identitate.

Sesiunea de cumpărături acordată ca premiu, astfel cum este prevăzut la paragraful 5.1. de mai sus, va avea loc în termen de maxim 10 zile de la data Concursului și va dura maxim 2 ore, Participantul câștigător fiind obligat să se încadreze în acest interval.

În cazul în care Participantul câștigător nu se decide asupra bunurilor/produselor de achiziționat în intervalul menționat, acesta pierde premiul sau partea din suma alocată și neutilizată în intervalul de timp menționat. De asemenea, în cazul în care prețul produselor/bunurilor alese este mai mare decât suma alocată premiului, participantul nu poate completa prețul din surse proprii. În cazul în care Participatul câștigător nu utilizează întreaga sumă alocată premiului în intervalul de timp alocat, acesta nu are dreptul la înmânarea diferenței nealocate cumpărăturilor.

Premiul neîncasat de către câștigător/câștigători nu se redistribuie următorului clasat.

Între Participantul câștigător și Organizator se va încheia Proces verbal de înmânare a premiului, care va fi semnat de Participantul major sau de părintele sau persoana care exercită autoritatea părintească, în cazul câștigătorilor minori, care va menționa bunurile achiziționate și valoarea de achiziție. Bonurile aferente produselor achiziționate rămân în posesia Organizatorului.

O copie de pe actele de identitate ale Participantului major, ale părintelui și ale minorului participant la Concurs și declarat clasat pe locurile I-III, vor fi reținute de către Organizator.

Valoarea totală a premiilor acordate este de 5.000RON (TVA inclus).

**5.3.** Numele câștigătorilor premiați și care au intrat în posesia premiului vor putea fi afișate și pe website-ului Organizatorului - [www.sun-plaza.ro](http://www.sun-plaza.ro).

**5.4.** Câștigătorii premiilor nu au posibilitatea să primească contravalorea în bani și/sau în alte produse/servicii de la magazine care nu se află în Centrul comercial Sun Plaza Shopping Center și nici dreptul de a cere schimbareaacestora, în niciun fel. Dreptul de participare sau de câștigare a premiului nu poate fi transferat unei alte persoane. În cazul refuzului unui câștigător de a beneficia de premiul câștigat, sau în condițiile art. 5.2 alineat 7 de mai sus, asa cum este acesta descris în Regulament, acesta va pierde dreptul de atribuire a premiului.

**5.5.** Premiile vor fi înmânate numai pe baza Procesului verbal de înmânare. Premiile nu vor fi înmânate în lipsa Procesului verbal semnat de către Participantul declarat câștigător al unuia dintre premii.

**SECȚIUNEA 6. TAXE**

**6.1.** **Organizatorul, SOCIETATE DEZVOLTARE COMERCIAL SUDULUI (SDCS) S.R.L.**, se obligă să calculeze și să vireze impozitul datorat pentru premiile obținute de către câștigător în conformitate cu Legea 571/2003 privind Codul Fiscal, Titlul III Impozitul pe venit și să depună declarații de venit la autoritatea fiscală competență pentru veniturile aferente, daca este cazul.

**SECȚIUNEA 7. RĂSPUNDEREA ORGANIZATORULUI**

**7.1.** Organizatorul nu va putea fi ținut responsabil de apariția niciuneia dintre următoarele situații, care poate duce la neacordarea premiilor din cadrul Campaniei:

* Organizatorul nu va fi răspunzător de nerespectarea de către Participanți și Participanții câștigători ai premiilor a oricărei condiții sau al oricărui termen cuprins în prezentul Regulament precum și necomunicarea de către Participanți și respectiv Participanții câștigători ai premiilor a tuturor datelor și informațiilor precizate în prezentul Regulament;
* Organizatorul nu va fi răspunzător pentru niciunul dintre prejudiciile ce ar putea fi suferite de către câștigători sau pe care acesta le-ar putea provoca, în legătură cu premiile câștigate, indiferent de natura acestor prejudicii, înțelegând că predarea premiilor se acordă fără garanție, altele decât în baza certificatului de garanție/declarației de conformitate, emis de persoana juridică ce figurează pe acesta;
* Înscrierea minorilor la concurs se face pe baza Acordului părinților, iar Organizatorul nu va fi răspunzător pentru o eventuală lipsă a acordului parental sau a consimțământului celuilalt părinte, dacă Acordul atașat la Formularul de înscriere a fost semnat în fals de altă persoană decât părintele;
* Organizatorul este îndreptățit să ia toate masurile necesare în caz de fraudă sau de tentativă de fraudă a Concursului, precum și în cazul oricărui abuz sau orice alte fapte sau tentative care ar putea afecta imaginea Organizatorului;
* În cazul în care Participanții au un comportament și/sau limbaj neadecvat, Organizatorul are dreptul să-i excludă din Concurs și să invite Participantul și/sau Participantul minor sub 14 ani împreună cu părintele, dacă este cazul, să părăsească zona Concursului;
* Dacă sunt identificate persoane care au influențat, fraudat sau care au facilitat câștigarea de premii, Organizatorul are dreptul de a cere urmărirea de către organele competente și/sau în instanță a respectivelor persoane, pe baza dovezilor existente și de a descalifica asemenea participanți din Concurs;
* Organizatorul nu are nicio răspundere pentru calitatea premiilor (vicii ascunse). Câștigătorii vor beneficia de toate drepturile în baza certificatului de garanție/declarației de conformitate a premiului și/sau politica magazinului de unde au fost efectuate cumpărăturile, după caz;
* Imposibilitatea unui câștigător de a intra în posesia premiului sau de a beneficia de premiul respectiv, din motive ce nu depind de Organizator;
* Orice fel de incident/accident/disconfort/daună/prejudiciu/vatămare pe care le-ar putea suporta sau la care ar putea fi parte vreunul dintre câștigătorii premiului și/sau persoanele care îl însoțesc;
* Organizatorul nu răspunde pentru prejudiciile/vatămările/daunele suferite de către câștigători și/sau de către persoanele care îl reprezintă legal, în legătură cu premiul câștigat;

În toate cazurile, răspunderea Organizatorului și/sau a Agenției va fi limitată la contravaloarea premiului câștigat.

**7.2.** Organizatorul nu răspunde:

* în cazul în care Participanții premiați nu sunt mulțumiți de produsele achiziționate sau doresc înlocuirea sau există defecte ale produselor achiziționate, Participantul premiat beneficiază de remediile legale și de politica magazinului de unde a ales să-și achiziționeze bunurile, în valoarea premiului.
* calitatea premiilor, politica de returnare și/sau înlocuire a produsului este politica respectivului Comerciant.
* pentru funcționarea aparaturii de joc PS5.

**SECȚIUNEA 8. LITIGII**

**8.1.** Eventualele neînțelegeri apărute între Organizator și Participanții la concurs se vor rezolva pe cale amiabilă. Orice contestație cu privire la modalitatea de desemnare a celor 4 câștigători, poate fi făcută de către Participant, la finalizarea Concursului, imediat ulterior desemnării câștigătorilor.

**8.2.** În cazul în care nu este posibilă soluționarea pe cale amiabilă, Participantul nemulțumit este în drept să se adreseze instanțelor judecătorești competente, de la sediul Organizatorului.

**SECȚIUNEA 10. CONFIDENȚIALITATEA DATELOR CU CARACTER PERSONAL**

**9.1.** Prin prezentul Regulament, Organizatorul si Agenția se obligă să respecte preverile legislației privind protecția datelor cu caracter personal, astfel cum sunt reglementate prin Regulamentul (UE) 2016/679 al Parlamentului European și al Consiliului din data de 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE („GDPR”) și Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

**9.2**. Prelucrarea datelor cu caracter personal colectate și utilizate în contextul organizării și desfășurării Concursului vor fi guvernate de regulile descrise în acest Regulament.

**9.3.** Categoriile de date personale care fac obiectul prezentei prelucrări în conformitate cu Regulamentul, sunt datele enumerate în Secțiunea 3 și Secțiunea 5.

**9.4.** Datele cu caracter personal sunt prelucrate în următoarele scopuri:

a) organizarea și desfășurarea Concursului, inclusiv desemnarea câștigătorilor, validarea, acordarea premiilor câștigătorilor, soluționarea cererilor/plângerilor participanților în legătură cu derularea Concursului (contract – prin acceptarea Regulamentului și înscrierea în Concurs), reținerii, calculării și plății impozitelor conform art. 6.1 de mai sus;

b) utilizarea datelor cu caracter personal ale câștigătorilor în scopuri promoționale și publicitare;

c) soluționarea altor plângeri formulate de persoanele care se considera vatămate, apărarea drepturilor Organizatorului și/sau a Agenției în instanță și/sau alte proceduri judiciare sau administrative, inclusiv investigarea eventualelor încălcări;

d) în scopul respectării prevederilor legale reglementate în sarcina Organizatorului și/sau a Agenției, inclusiv a legislației financiar – contabile, fiscale, în domeniul comercializării produselor și serviciilor de piață (de ex.,comunicarea numelui câștigătorilor), activități de arhivare, dacă sunt cerute de legislație, soluționarea cererilor persoanelor vizate privind exercitarea drepturilor de care beneficiază potrivit legislației aplicabile în domeniul protecției datelor cu caracter personal.

e) în scopul îndeplinirii obligațiilor legale ce îi revin Organizatorului și ori de câte ori este necesar în scopul intereselor legitime urmărite de Organizator sau de o terță parte, cu excepția cazului în care prevalează interesele sau drepturile și libertățile fundamentale ale participantului, care necesită protejarea datelor cu caracter personal.

**9.5.** Temeiul prelucrării datelor cu caracter personal a participantului este, după caz:

1. legal, în scopul îndeplinirii obligațiilor legale ale Organizatorului;
2. contractual, având la bază consimțământul de participare la Concurs al participantului și asumarea prezentului Regulament;
3. legitim, atunci când prelucrarea datelor este necesară desfășurării activităților comerciale și/sau economice și/sau alte activități conexe obiectului de activitate al Organizatorului;
4. consensual, având la bază consimțământul liber exprimat al participantului, astfel cum este prevăzut în Anexa nr. 2 și Anexa nr.3 a prezentului Regulament.

**9.6.** În cazul în care consimțământul participanților constituie temeiul juridic pentru prelucrarea datelor cu caracter personal, persoanele vizate au dreptul de a-și retrage acest consimțământ în orice moment. În cazul în care Participanții își retrag consimțământul pentru prelucrarea Datelor cu Caracter Personal în scopuri promoționale și publicitare, Organizatorul va înceta respectiva prelucrare fară a afecta însă alte operațiuni de prelucrare a datelor cu caracter personal care se fac în baza altor temeiuri juridice.

**9.7.** Furnizarea datelor cu caracter personal menționate la Secțiunea 3 și Secțiunea 5 din prezentul Regulament, este necesară în vederea participării la Concurs. Prin comunicarea datelor cu caracter personal în modalitățile indicate în mod expres în prezentul Regulament, Participanții la Concurs își exprimă acordul expres și neechivoc de a participa la Concurs și înțeleg că în acest scop datele lor cu caracter personal vor fi prelucrate de Organizator, inclusiv prin intermediul Agenției, și vor intra în baza de date a Organizatorului în vedere organizării Concursului, desemnării câștigătorilor premiilor, validării, anunțării câștigătorilor, atribuirii premiului, îndeplinirii obligațiilor impuse de lege Organizatorului, privind plata oricăror taxe sau impozite datorate bugetului de stat în numele și pe seama câștigătorilor, urmare acordării premiilor. Refuzul furnizării acestor date cu caracter personal atrage imposibilitatea de a se înscrie și participa la Concurs.

**9.8**. Organizatorul poate dezvălui datele cu caracter personal către:

• partenerii săi, acționând în sensul atribuit de GDPR fie că operatori, fie că persoane împuternicite (cum ar fi Agenția, notarilor publici / avocaților desemnați să acorde asistența pentru organizarea și desfășurarea Concursului, dacă este cazul);

• altor societăți din grupul Societate Dezvoltare Comercial Sudului (SDCS) S.R.L.;

• autorități publice sau alte categorii de destinatari, (cum ar fi o obligație legala sau interesul legitim).

**9.9.** Datele cu caracter personal colectate vor fi stocate atât pe perioada desfășurării Concursului, cât și ulterior încheierii acestuia pe perioada necesară păstrării datelor conform prevederilor legale aplicabile, precum și în vederea protejării intereselor legitime ale Organizatorului și/sau Agenției în baza consimțământului Participanților.

**9.10.** Conform legii, Participanții beneficiază de o serie de drepturi, în calitate de persoane vizate, conform GDPR:

a) Dreptul de acces: persoanele vizate au dreptul de a obține de la Operator confirmarea că prelucrează sau nu datele lor cu caracter personal, precum și informații privind specificul prelucrării cum ar fi: scopul, categoriile de date cu caracter personal prelucrate, destinatarii datelor, în special destinatari din țări terțe sau organizații internaționale, perioada pentru care datele sunt păstrate, existența dreptului de rectificare, ștergere, restricționare a prelucrării sau dreptul de a se opune prelucrării, precum și dreptul de a depune o plângere în fata unei autorități de supraveghere, orice informații disponibile privind sursa datelor atunci când acestea nu sunt colectate de la persoana vizată, existența unui proces decizional automatizat incluzând crearea de profiluri, dacă este cazul, iar în caz afirmativ, informații privind logica utilizată, importanța și consecințele prelucrării pentru persoanele vizate.

Acest drept le permite să obțină gratuit o copie a datelor cu caracter personal prelucrate, precum și contracost orice copii suplimentare;

b) Dreptul de rectificare a datelor: persoanele vizate au dreptul de a solicita modificarea datele lor cu caracter personal incorecte ori, după caz, completarea datelor care sunt incomplete;

c) Dreptul la ștergere: persoanele vizate au dreptul de a solicita ștergerea datelor lor cu caracter personal atunci când:

• acestea nu mai sunt necesare pentru scopurile pentru care au fost colectate sau prelucrate;

* și-au retras consimțământul pentru prelucrarea datelor cu caracter personal și Operatorul nu le mai poate prelucra pe alte temeiuri legale;

• datele cu caracter personal sunt prelucrate contrar legii;

• datele cu caracter personal trebuie șterse conform legislației relevante.

d) Retragerea consimțământului și dreptul de opoziție: persoanele vizate au dreptul de a-și retrage oricând consimțământul cu privire la prelucrarea datelor cu caracter personal prelucrate pe baza de consimțământ. Retragerea consimțământului va produce efecte doar pentru viitor și nu va afecta legalitatea prelucrărilor efectuate anterior retragerii. De asemenea, se pot opune oricând prelucrărilor pentru scop de marketing, inclusiv profilărilor efectuate în acest scop, precum și prelucrărilor bazate pe interesul legitim al Operatorului, din motive care țin de situația lor specifică.

e) Restricționare: persoanele vizate au dreptul de a solicita restricționarea prelucrării datelor în următoarele situații:

• în cazul în care contestă exactitatea datelor cu caracter personal, pentru o perioada care îi permite Operatorului să verifice exactitatea datelor în cauză;

• în cazul în care prelucrarea este ilegala, iar persoanele vizate se opun ștergerii datelor cu caracter personal, solicitând în schimb restricționarea utilizării lor;

• în cazul în care Operatorul nu mai are nevoie de datele cu caracter personal în scopul prelucrării, dar persoanele vizate le solicită pentru o acțiune în instanță;

• în cazul în care persoanele vizate s-au opus prelucrării, pentru intervalul de timp în care se verifică dacă drepturile legitime ale operatorului prevalează asupra drepturilor lor în calitate de persoană vizată.

f) Dreptul la portabilitate: în măsură în care se prelucrează datele cu caracter personal prin mijloace automate, persoanele vizate au dreptul să solicite Operatorului furnizarea datele lor cu caracter personal într-o forma structurată, utilizată frecvent și care poate fi citită automat (spre exemplu în format CSV). Dacă persoanele vizate solicită acest lucru, Operatorul poate să transmită datele lor cu caracter personal unei alte entități, dacă este posibil din punct de vedere tehnic.

g) Persoana vizată are dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativa.

h) Dreptul de a depune o plângere la autoritatea de supraveghere: persoanele vizate au dreptul de a depune o plângere la autoritatea de supraveghere a prelucrării datelor în cazul în care consideră că le-au fost încălcate drepturile:

Autoritatea Națională pentru Supravegherea Prelucrării Datelor cu Caracter Personal B-dul G-ral. Gheorghe Magheru 28-30 Sector 1, cod postal 010336 București, Romania; anspdcp@dataprotection.ro

Pentru exercitarea drepturilor menționate la punctele a) - h) de mai sus, persoanele vizate pot contacta Organizatorul utilizând următoarele date de contact Email: sunplaza@cbre.com

Detaliile legate de prelucrarea datelor cu caracter personal se vor regăsi în Anexa 1 a prezentului regulament.

**9.11.** Între Organizator, în calitate de operator de date cu caracter personal si Agenția Împuternicită, în calitate de persoana împuternicită de Organizator se va încheia un acord de prelucrare a datelor cu caracter personal, ce va reglementa prelucrarea de către Agenția Împuternicită, a datelor cu caracter personale ale persoanelor vizate, constând din Participanții la Concurs, în numele și pe seama Organizatorului.

**9.12.** În ceea ce privește operațiunile privind colectări și/sau prelucrări de date cu caracter personal, confidențialitatea acestora este asigurată, aceste operațiuni vor fi realizate de către Organizator, prin Agenția Împuternicită, în calitate de împuternicit, conform Anexei nr. 1 si acordului de prelucrare date ce se va încheia între Organizator și Agenția Împuternicită.

**SECȚIUNEA 10 - DIVERSE**

**10.1.** Deciziile Organizatorului privind Concursul și modalitatea de desfășurare a acestuia sunt aplicabile tuturor Participanților.

**10.2.** Organizatorul este îndreptățit să ia toate măsurile necesare în caz de tentativa de fraudă a Concursului, abuz sau orice alte tentative ce ar putea afecta imaginea sau costurile pe care le implică organizarea și desfășurarea Concursului.

**10.3**. Organizatorul își rezerva dreptul de a invalida orice participare ce i se pare suspectă în conformitate cu prevederile prezentului Regulament și/sau să refuze înscrierea unui Participant care în mod vădit este sub influența băuturilor alcoolice sau a altor substanțe psihotrope care alterează vizibil comportamentul, informând Participantul de acest lucru.

**10.4.** Organizatorul își rezerva dreptul de a verifica și monitoriza modul în care se desfășoară înscrierile pentru Concurs. În cazul în care se observa anumite tentative de fraudă, înscrierile respective vor fi anulate.

**10.5.** Organizatorul nu răspunde pentru prejudiciile suferite de către Participant şi/sau de către persoanele care îi reprezintă legal în legătură cu premiile caștigate.

**Organizatorul**

**SOCIETATE DEZVOLTARE COMERCIAL SUDULUI (SDCS) S.R.L.**

\_\_\_\_\_\_\_\_\_\_\_\_\_

Prin **PANDORRA STORY STYLE S.R.L.**

În calitate de **AGENȚIE ÎMPUTERNICITĂ**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ANEXA NR. 1 LA REGULAMENTUL**

**CONCURSULUI CU PREMII ” EA FC 25”**

**- Informații cu privire la prelucrarea datelor cu caracter personal -**

**1. Date privind operatorul de date cu caracter personal și împuternicitul**

În vederea desfășurării Concursului, datele cu caracter personal ale participanților vor fi prelucrate de către:

Organizatorul campaniei promoționale cu premii (denumită în continuare "Campania") este SOCIETATE DEZVOLTARE COMERCIAL SUDULUI (SDCS) S.R.L. (denumită în continuare "Organizator"), cu sediul social în Calea Vacărești, nr.391, etaj 2, camera 1, sector 4, București, România, înregistrată la Oficiul Registrului Comerțului al Municipiului București sub nr. J40/11072/2004, Cod Unic de Înregistrare RO 16586012, având număr de operator de date personale 12126,

prin intermediul Societății **PANDORRA STORY STYLE S.R.L.**, cu sediul social în Comuna Balotești, str. Viselor nr.1, Vila 64, Județul Ilfov, înregistrată la oficiul Registrului Comerțului de pe lângă Tribunalul Ilfov sub nr. J23/3825/2020, Cod de Identificare Fiscală RO27220458, reprezentată legal de administrator Monica Florina Măgureanu, în calitate de **Agenție Împuternicită**, desfășurând activități legate de elaborarea regulamentulului Concursului și organizarea desfășurării acestuia, inclusiv contactarea câștigătorilor și înmânarea premiului câștigat, denumită în cele ce urmează „Agenție"

Datele de contact ale Operatorului pentru nelămuriri sau exercitarea drepturilor de către persoanele vizate cu privire la datele cu caracter personal sunt următoarele:

SOCIETATE DEZVOLTARE COMERCIAL SUDULUI (SDCS) S.R.L., adresa Calea Vacărești, nr. 391, etaj 2, camera 1, sector 4, București, cod postal : 040069, fax. +4021 780 70 23, cod postal: 040069 telefon:+4021 780 70 70.

**2. Categorii de date cu caracter personal procesate în cadrul Concursului**

În cadrul Concursului, Operatorul va colecta de la Participanți si, dupa caz de la părinți, prin efectul completării Acordului părinților, semnat în forma din Anexa nr. 2 la prezentul Regulament următoarele categorii de date cu caracter personal:

1. Nume și prenume;
2. Adresă de domiciliu;
3. Date cuprinse în Cartea de identitate, Pașaport, Certificat de naștere, Cod numeric personal;
4. Număr de telefon;
5. Adresa de e-mail;
6. Copie C.I., copie Pașaport, copie Certificat de naștere vor fi colectate doar în cazul câștigătorilor pentru care Operatorul este obligat la reținerea și virarea impozitului din premii, conform reglementarilor fiscale în vigoare.

**3. Scopul procesării**

Datele cu caracter personal ale Participanților la Concurs vor fi prelucrate de către Operator prin intermediul Împuternicitului în vederea:

(i) organizării și desfășurării Concursului;

(ii desemnării câștigătorilor;

(iii) atribuirii premiilor și îndeplinirii obligațiilor fiscale și financiar contabile ale Operatorului, în numele și pe seama câștigătorilor.

**4. Temeiul juridic al prelucrării**

Datele vor fi prelucrate în scopul executării contractului și/ sau al interesului legitim, cât și pentru îndeplinirea obligațiilor legale ale Organizatorului, prin acceptarea de către persoana vizata a Regulamentului și a anexelor la acesta. Înscrierea Participantului în Concurs implică prelucrarea datelor cu caracter personal.

**5. Destinatarii datelor cu caracter personal**

Datele cu caracter personal colectate în cadrul Concursului de către Operatorul Societate Dezvoltare Comercial Sudului (SDCS) S.R.L., prin împuternicit - **PANDORRA STORY STYLE S.R.L.**, în calitate de **Agenție Împuternicită** vor fi dezvăluite către autorități, în cazurile în care Operatorul trebuie să respecte obligațiile impuse de legislația în vigoare. Datele cu caracter personal colectate nu vor fi transferate.

**6. Perioada de stocare a datelor cu caracter personal**

Datele cu caracter personal ale Participanților declarați necâștigători, vor fi stocate de către Împuterniciți timp de 15 de zile de la încheierea Concursului.

Cu privire la datele câștigătorilor pentru care Organizatorul are diverse obligații de raportare și plata a taxelor și impozitelor, acestea vor fi stocate, conform prevederilor legale aplicabile în materie financiar-contabile, respectiv 10 (zece) ani de la data încheierii exercițiului financiar în care a avut loc plata impozitului din premii.

La expirarea perioadei de stocare a datelor cu caracter personal, Operatorul va șterge/distruge aceste date de pe mijloacele de prelucrare și stocare, Împuterniciții vor proceda identic.

**7. Drepturile persoanelor vizate**

În vederea asigurării unei prelucrări echitabile și transparente, Operatorul asigura Participanților, pe durata Concursului, următoarele drepturi:

(i) dreptul de retragere a consimțământului cu privire la prelucrare, în orice moment, fară că aceasta să afecteze legalitatea prelucrării efectuate pe baza consimțământului înainte de retragerea acestuia, datele urmând a fi șterse în conformitate cu cerința persoanei vizate și cu respectarea prevederilor legale aplicabile;

(îi) dreptul de a solicita accesul la datele cu caracter personal;

(iii) dreptul de a solicita rectificarea datelor cu caracter personal;

(iv) dreptul de a solicita ștergerea datelor cu caracter personal;

(v) dreptul la restricționarea prelucrării;

(vi) dreptul de a se opune prelucrării, exceptând cazul în care dispoziții legale prevad contrariul;

(vii) dreptul la portabilitatea datelor;

(viii) dreptul de a depune o plângere în fata Autorității Naționale de Supraveghere a Prelucrării Datelor cu Caracter Personal.

Participanții își pot exercita drepturile menționate anterior fie la adresa de e-mail: sunplaza@cbre.com, fie printr-o cerere scrisă, datată, semnată și adresată Operatorului la adresa: Adresa Calea Vacărești, nr. 391, etaj 2, camera 1, sector 4, București, cod postal : 040069, fax: +4021 780 70 23 telefon: +4021 780 70 70.

**8. Securitatea datelor cu caracter personal**

Operatorul se obligă să implementeze măsuri tehnice și organizatorice adecvate în vederea asigurării unui nivel de securitate corespunzător datelor cu caracter personal aparținând participanților la Concurs. Operatorul se obligă să impună Împuterniciților săi obligații identice. La evaluarea nivelului adecvat de securitate se va ține seama în special de riscurile prezentate de prelucrarea datelor cu caracter personal, generate în special, în mod accidental sau ilegal, de distrugerea, pierderea, modificarea, divulgarea neautorizată sau accesul neautorizat la datele cu caracter personal transmise, stocate sau prelucrate. Prin participarea la Concurs, participanții își exprima acordul cu privire la furnizarea și prelucrarea datelor cu caracter personal către Operator și/ sau societățile comerciale împuternicite și implicate în organizarea prezentului Concurs, în scopul participării la Concurs, identificării și validării ca și câștigător, înmânării și primirii premiului în condițiile referite mai sus.

**9. Modificarea politicii de prelucrare a datelor cu caracter personale**

Operatorul are dreptul de a modifica prezenta Anexa la Regulament oricând pe durata desfășurării Concursului, numai în cazul în care se descoperă masuri mai eficiente pentru protejarea și securizarea datelor cu caracter personal ale persoanelor vizate și fară a afecta drepturile și libertățile acestora. Orice astfel de modificare va fi publicata pe site-ul Operatorului și/ sau al Campaniei, respectiv va fi adusa la cunostinata Participanților prin aceleași mijloace prin care au fost încunoștințate cu privire la Regulament.

**10. Alte prevederi**

Datele personale ale participanților la Concurs vor fi procesate în conformitate cu prevederile legale aplicablie, respectiv Regulamentului EU nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

**ANEXA NR. 2 LA REGULAMENTUL**

**CONCURSULUI CU PREMII ”EA FC 25”**

**ACORD PARENTAL PENTRU PARTICIPAREA MINORULUI LA CONCURSUL CU PREMII ”EA FC 25 ” ȘI PENTRU PRELUCRAREA DATELOR CU CARACTER PERSONAL ALE COPILULUI ȘI ALE PĂRINTELUI**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nume, prenume), cetățean \_\_\_\_\_\_\_\_\_\_ cu domiciliul/reședința în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(oraș, stradă, nr., județ, sector), având CI/pașaport seria \_\_\_\_\_\_ nr. \_\_\_\_\_\_\_\_\_\_\_\_, emisă de \_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_ (părinte/tutore legal) al minorului/minorei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(numele și prenumele), cu vârsta de \_\_\_\_\_\_\_\_\_, având CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Declar prin prezenta că sunt de acord cu participarea copilului meu la Concursul cu premii ”**EA FC 25**” organizat de SOCIETATEA DEZVOLTARE COMERCIAL SUDULUI (SDCS) S.R.L., prin Societatea PANDORRA STORY STYLE S.R.L., în calitate de Agenție Împuternicită, și îmi asum, potrivit legii, responsabilitatea pentru toate deciziile și acțiunile copilului meu legate de Concurs.

Confirm că am citit și am înțeles Regulamentul concursului. Totodată, sunt conștient de răspunderea mea pentru orice daune cauzate de copil în timpul participării la concurs.

Declar prin prezenta că îmi dau acordul ca Organizatorul și Agenția să prelucreze datele personale ale copilului meu și ale mele, în conformitate cu legislația în vigoare privind protecția datelor cu caracter personal, astfel cum sunt explicitate în Regulament și Anexa 1 și să le utilizeze în scopul organizării și desfășurării concursului.

Declar că sunt de acord ca Organizatorul și Agenția să folosească fotografiile, videoclipurile și alte materiale media care conțin imaginea copilului meu în scopuri de promovare a Concursului, inclusiv pe website-ul sun-plaza.ro, rețeaua de socializare Facebook, Instagram, Youtube, deținute de Organizator.

Termenul de imagine este considerat că acoperă toate atributele personalității copilului (care include în special imaginea fixă sau mobilă, portretul, silueta, vocea). Prezenta autorizație este permisă fără limită în ceea ce privește numărul de reproduceri, reprezentări și adaptări realizate și fără niciun cost.

În cazul în care copilul meu va fi declarat câștigător și va intra în posesia premiului, îmi dau acordul ca numele acestuia și imaginea să fie utilizate de Organizator și Agenție pentru promovarea în scop de marketing a evenimentului, fără a pretinde vreo contraprestație din partea Organizatorului sau Agenției.

Declar că am citit cu atenție informațiile privitoare la drepturile privind datele cu caracter personal, astfel cum sunt prezentate în Regulament și Anexa nr. 1 din Regulament și mă consider informat cu privire la aceste drepturi, atât în ceea ce mă privește, cât și cu privire la datele cu caracter personal ale copilului meu și înțeleg că vor fi prelucrate în conformitate cu prevederile legislației naționale și europene privind protecția datelor cu caracter personal.

Declar că nu suntem decăzuţi din drepturile parinteşti şi că renunţăm la orice revendicare de plată, atât sub formă de remuneraţie cât şi ca daună, legată de utilizarea numelui și a imaginii copilului.

Pe proprie răspundere, mai declar următoarele:

* datele de mai sus sunt exacte;
* am citit Regulamentul de participare publicat pe site-ul organizatorului, sunt de acord cu acesta şi îl vom respecta în totalitate, atât eu cât şi minorul pe care îl reprezint;

Numărul de telefon la care pot fi contactat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_ Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele și semnătura)

**ANEXA NR. 3 LA REGULAMENTUL**

**CONCURSULUI CU PREMII ”EA FC 25”**

**ACORD PENTRU PRELUCRAREA DATELOR CU CARACTER PERSONAL ALE PARTICIPANTULUI**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nume, prenume), cetățean \_\_\_\_\_\_\_\_\_\_\_\_\_\_, cu domiciliul/reședința în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(oraș, stradă, nr., județ, sector), având CI/pașaport seria \_\_\_\_\_\_ nr. \_\_\_\_\_\_\_\_\_\_\_\_\_, emisă de \_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Declar prin prezenta că am citit și am înțeles Regulamentul Concursului ” **EA FC 25”**. Totodată, sunt conștient de răspunderea mea și mă oblig să fiu responsabil în timpul Concursului și să respect regulile Concursului astfel cum sunt detaliate în Regulament și să urmez instrucțiunile date de Organizator și/sau administratorii de joc.

Totodată, declar prin prezenta că îmi dau acordul ca Organizatorul și Agenția să prelucreze datele mele personale, în conformitate cu legislația în vigoare privind protecția datelor cu caracter personal, astfel cum sunt explicitate în Regulament și Anexa 1 și să le utilizeze în scopul organizării și desfășurării Concursului.

Declar că sunt de acord ca Organizatorul și Agenția să folosească fotografiile, videoclipurile și alte materiale media care ar putea conține imaginea mea, în scopuri de promovare a Concursului, a Centrului Comercial Sun Plaza, inclusiv pe website-ul sun-plaza.ro, rețeaua de socializare Facebook, Instagram, Youtube, deținute de Organizator.

Termenul de imagine este considerat că acoperă toate atributele personalității (care include în special imaginea fixă sau mobilă, portretul, silueta, vocea). Prezenta autorizație este permisă fără limită în ceea ce privește numărul de reproduceri, reprezentări și adaptări realizate și fără niciun cost.

Declar că am citit cu atenție informațiile privitoare la drepturile privind datele cu caracter personal, astfel cum sunt prezentate în Regulament și Anexa nr. 1 din Regulament și mă consider informat cu privire la aceste drepturi și înțeleg că vor fi prelucrate în conformitate cu prevederile legislației naționale și europene privind protecția datelor cu caracter personal.

Pe proprie răspundere, mai declar următoarele:

* datele de mai sus sunt exacte;
* am citit Regulamentul de participare publicat pe site-ul organizatorului, sunt de acord cu acesta şi îl voi respecta în totalitate;

Numărul de telefon la care pot fi contactat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_ Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele și semnătura)